Ribe Stifts Adresseaviser, 1834-01-17
Spanien. Hr. Martine; har ophørt at være Finantsminister, og hans Departement er midlertidigen overdraget til Hr. Burgos. Foruden dette bekjendtgjør Gaccta de Madrid af 28de f. M., at den forrige Cortes Deputerede Justo Banqueri er udnævnt til Overintendant for Finantserne, og at Julian Aquilino Perez er bleven Generaldirector for Stats skatten i Remisas Sted. Endnu indeholder samme Nummer en Ordonnants, som erklærer Regentskabsraadet for Rigets høieste Auctoritet og fastsætter Medlemmernes aarlige Gehalt til 30000 Fr. – De ministerrelle Pariserblade tale om en Træfning ved Los Arcos, hvori General Lorenzo drev Jnsurgenterne, efter en heftig Modstand, paa Flugt. Jfølge andre Efterretninger fra Bajonne havde Jnsurgenterne havt nogle Fordeele over El Pastor og tvunget ham til et Tilbagetog. At General Rodil havde foretaget et nyt Streifetog over Portugals Grændse, for at fange D. Carlos; at D. Miguel, forbittret herover, var med 6000 Md. falden ind i Spanien og havde afskaaret Rodil Tilbageveien; at han paa spansk Grund havde udstedt Proclamationer, hvori han erklærede sig for Kong Carl den femtes Bundsforvandte; at hans Jndfald havde havt en Opstand i det spanske Estremadura til Følge, og at selv i Madrid en Jnsurrection var udbrudt, alt dette blev fortalt paa Børsen i Paris. Portugal. Den Lissabonner constitutionelle Chronik af 23de Decbr. indeholder en officiel Artikel, hvorved det stadfæstes, som tilforn er berettet om Engellands og Spaniens Tilbud om Mægling, for saasnart muligt, at bringe den portugisiske Strid tilende. D. Pedro, hedder det i denne Artikel, modtog dette Tilbud med Taknemlighed; men Underhandlingerne strandede paa D. Miguels Haardnakkethed, som forkastede den eneste Beringelse, under hvilken hans keiserlige Majestæt kunde indlade sig paa et Forlig, nemlig den, at hiin skulde forlade Halvøen og aldrig mere vende tilbage. Der udbreder sig nu det Rygte, at en væbnet Jntervention skal træde i Stedet for Mæglingen; men selv i dette Tilfælde synes D. Miguel at have besluttet ingenlunde at opgive sin formeentlige Ret, men standhaftig at fortsætte Kampen, der da maaskee kan blive endnu blodigere og fordærveligere end hidindtil. Begge Hovedhæres Stilling var endnu stedse den samme. Den 22de forefaldt ved Torres Novas en ubetydelig Træfning, hvis Resultat var, at atter nogle Veirmøller bleve ødelagte. Bladet Times finder at denne Veirmøllekrig minder om Don Quixot; dersom det imidlertid forholder sig rigtigt, at Møllerne ved Torres Novas leverede den miguelistiske Hær 3000 Rationer Meel daglig: saa kan Tabet af dem endda være fole ligt nok, saameget mere, som der jo allerede tilforn skal have været Nød i Santarem. Om denne Nød ville forresten de Blade, som ere D. Miguels Sag hengivne, Jntet vide. Efter Morgenposten ere saaledes hans Tropper forsynede med Alt, ogsaa med Heltemod; ligesom det da er i sin Orden, at en Tidende, som udkommer i Santarem, sætter Tilstanden der i det bedste Lys, medens den skildrer Forfatningen i Lissabon som bartad fortvivlet. - Jøvrigt er det vist at General Macdonald har faaet sin Afsked, og at en vis Povoas i hans Sted er udnævnt til Overanfører. Ogsaa herfra mældes, at D. Miguel, foranlediget af de gjentagne Efterretninger og spanske Troppers Jndrykken i Portugal, har sendt Tropper til den spanske Grændse. Fra Lissabon klages over Admiral Napiers tvetydige Opførsel og ved visse Leiligheder slette Conduite, som, hvis han var en Anden end Helten fra Cap St. Vincent, vilde give tilstrækkelig Anledning til at fratage ham Commandoen. Donna Jsabelle Marie skal i et Brev til Villaflor have anholdt om Hjælp imod sin tyranniske Broder; efter Andre er den ulykkelige Prindsesse død.